**Hartevassnuten Veilag – Årsberetning for 2019.**

Det har pr. dags dato ikke vært avviklet styremøter i Veilaget i 2019.

Styreleder har deltatt på noen styremøter i Hartevassnuten velforening etter invitasjon.

I julen 2019, deltok styreleder på et møte sammen med styremedlemmer fra begge velforeningene.

På dette møtet ble veilaget anmodet om å hente inn brøytetilbud for Hartevassnuten fra og med sesongen 2020/2021, men også opsjon på et brøytetilbud for Solsetra fra og med sesongen 2021/2022. Veilaget har registrert 212 hytter som har adgang til bommen, inklusive Vassverket. Veilaget fikk 4 nye medlemmer i 2019.

Vi hadde reparasjoner og vedlikehold av bommen for kr 8.893,- i 2019. Dette skyldtes primært at noen hadde demontert bomarmen, at fundament for bomarm var løsnet og at gsm sender måtte byttes, antakelig på grunn av overspenninger i nettet.

Bakken ned til dumpa ble utbedret i 2019. Uleberg Maskin foretok sprengning og utgraving og NCC la ny asfalt. Årsaken til dette var at stor trafikk forårsaket store huller i asfalten. Veien ble også utvidet noe på samme sted og grøften mot øst ble utvidet. Graving og sprengning tok Uleberg Ans på sin kappe og de tok også halvparten av asfaltkostnadene. Enkelte asfaltkanter som var brukket ned i Solsetervegen ble samtidig reparert.

Vi har solgt 26 fjernåpnere og hatt forholdsvis mange henvendelser ang. endring av telefon nr. eller manglende forbindelse.

Gunnar Askbo er styremedlem i veilaget og kom inn i 2018. Han har fått på plass en ny database for bommen, med vesentlig større kapasitet, som gir alle medlemmer i veilaget mulighet til å kjøpe seg inntil 2 ekstra telefon nr. som kan åpne bommen. For dette må man betale kr 400,- pr. ekstra nr.

Tidligere database som hadde kapasitet på 750 telefon nr., var nær ved å sprenges.

Vi minner om at hver hytte kan åpne bommen med minimum 2 telefon nr., men at det kun er det ene nr. som mottar sms’er med beskjed fra veilag/velforening. Gunnar Askbo må ha tilbakemelding pr. mail om noen ønsker å endre på dette.

Vi har fast serviceavtale med Euroskilt som overhaler bommen en gang pr. år.

Samarbeidet med grunneier har vært meget bra.

Per Anders Olsen Gunnar Askbo Roy Gundersen